王泮 (正德進士)

王泮（），字文淵，號南山，河南磁州守禦千戶所軍籍，山西潞州衛人，明朝政治人物。

 生平 
正德八年（1513年）癸酉科河南鄉試第四十四名舉人。三十岁中式正德十二年（1517年）丁丑科會試第一百九十四名，登第三甲第一百三十一名進士。兵部观政，初授宿松知县，兼領潜山县事，任满，调繁江阴县。嘉靖三年（1524年）正月选授陕西道試御史，次年实授，不久以疾请告还乡，嘉靖五年卒于家，年三十九，祀乡贤祠《磁州志》：王泮，字文渊，正德丁丑科进士，授宿松知县，值宸濠之变，冒難赴任。时武宗亲征，軍政旁午，泮兼領潜山县事，設策誅巨盗郭阳等。乘輿駐跸南京，验功行賞，泮不得躬诣行在，以首级赃仗往，所获盗五十余，多为人攘冒，止以一级受银牌纻帛之赉。期年以才堪治繁，调知江阴县，释鹽債民，濬黄河，兴学礼贤，均税清狱，懾豪强，除妖鬼，省浮费，却馈赠，革鹽引银之號为堂食者，民畏之如神明。徵拜陕西道监察御史，抗論時政，侃直不阿，疏请孝养两宫，黜张、桂、方、霍，还李本、馬明衡等，不报。明年以疾请告还，卒于家，祀乡贤祠。《御史王公自撰墓志铭》：嘉靖丙戌四月十四日，南山病危，乃自预作墓志，命子邦校述于床下，曰： 予王姓名泮字文渊，号南山，其先潞州人。六世祖讳士顺，国初占籍磁州。高祖讳思秀，曾祖讳春，祖讳宪，耕读贻后。父名鋀，仁厚朴略，乡里欺忤不知校，涉猎子史，甘隐不仕。母秦氏，以德配德，人无间言。予年数岁，父亲授以书。少长，令之从人。年十七入乡校，二十七以诗经领乡荐，三十登进士。正德己卯尹宿松，攝潜山。值时兵革，劳苦万状。宿松诛宁贼四十九人，潜山诛剧盗郭阳一人，境内安妥。满岁调江阴。江阴为常巨邑，予以绵才当之，乃兴学濬河均税清狱，省浮费、懾豪强、礼贤士，其劳可胜既哉？以此见知当道，屡行荐章。嘉靖癸未获召，次年拜为监察御史。时方议恭穆礼，予上章不报。予旧有痰疾，至是又作，遂有归志。次年乙酉实授御史，诏封父母如予官，而病不支，章屡上，始得旨还焉。兹感风病甚，气息奄奄，将由此而不起哉。 予生弘治戊申闰正月十四日，至是阅三十有九年。兄濬，河南举人，弟法，庠生。妻侯氏，子男二，长即邦校，次邦桓，女二。呜乎！予读书学古而欲为古人之事，而卒不逮。予性敏而隘，予行方而隋，予事亲也长而愈孝，予居官也自谓不墮盗列。予家系贫，作官称贷，仅足糊口，暨予兄弟成立，田产所入，家用颇舒。予病如此，大抵寿夭短长，自有生而已定，独不忍以妻子累父母、兄弟。予兄弟未知得禄何时，予父母且将复受贫苦矣，足诚不忍也。小子识之哉。铭曰： 学古未能，阅世不久。我还我原，何无何有。　　惟天高高，不悯我亲。使我不禄，以养不伸。　　吁嗟乎命也，予复何云？

 家族 
曾祖王春；祖父王憲；父王鋀，母秦氏。具庆下。兄王濬，河南举人；弟王法，庠生。從兄洵；瀾；王潺，贡士；紀。從弟可學；瀛；河；汾。

子二，长子王邦校，次子王邦桓。

参考文献

P
Category:磁州人
Category:軍籍進士
Category:明朝宿松縣知縣
Category:明朝江陰縣知縣
Category:明朝陕西道监察御史
Category:明朝兵部觀政